Aanaar kieldâ sosiaal- já tiervâsvuotâlävdikodde almoot uuccâmnáál 7.12.2021 tme 15.00 räi

**Västideijee palvâlemstivrejeijee virge**

Västideijee palvâlemstivrejeijee tuáimá päikkitipšo pargei aldahovdân. Toos lasseen suu pargoid kulá päikkitipšo tooimâ ornijdem sehe päikkitipšo palvâlemstivrim já palvâlemmiärádâsâi toohâm. Västideijee palvâlemstivrejeijee tuáimá meid puárásijrääđi čällen. Soijimsaje lii tääl Avveel. Virge tiävdoo 1.2.2022 tâi sopâmuš mield.

Tohálâšvuotâvátámâššân lii paargon hiäivulâš ollâškovlâtođhos, syergi tubdâm sehe kelijdeijee jođettemtáiđu. Pargo váátá naavcâ jiečânâs porgâmân, viärmádâh- já tiimipargotááiđuid sehe aktiivlii pargovyevi. Vyeijimkorttâ já jieijâs auto kevttimmáhđulâšvuotâ pargomaađhijn lii velttidmettum. Aanaar kieldâ lii suovâttes pargosiärvus.

Lasetiäđuid addel ávustipšo hovdâ Mirja Laiti, puh. 040 844 5627, šleđgâpostâ ovdânommâ.suhânommâ@inari.fi.

Pargokuáhtásâš pälkki lii 3205,13 eurod/mp. Toos lasseen máksojeh KVPIS miäldásiih hiäđuh já Aanaar-lase 3 %. Virgeest lii 6 mánuppaje keččâlemäigi. Ovdil virge vuástáväldim kalga väljejum olmooš toimâttiđ tuhhiittettee tuáhtártuođâštus (T-luámáttâh) tiervâsvuotâtilestis sehe čielgiittâs Njuámmootavdâlaavâ miäldásii luávdee puákuttâssyejeest.

Viirgán puáhtá uuccâđ tienuuvt, ete kuáđá ucâmuš Aanaar kieldâ šleđgâlii pargouuccâmpalvâlusân čujottâsâst [www.kuntarekry.fi](http://www.kuntarekry.fi) tâi poostâ peht: Inarin kunta. Sosiaali- ja terveysosasto/Avohoidon johtaja Mirja Laiti, Piiskuntie 2, 99800 Ivalo. Kovertân merkkim ”hakemus virkaan”. Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Avelist 22.11.2021 Sosiaal- já tiervâsvuotâlävdikodde